نيللى مظلوم

نيللى مظلوم

نيللى مظلوم (9 يونيه 1925 - 21 فبراير 2003), رقاصة باليه استعراضيه و ممثله مصريه من اصل يونانى
اتولدت فى اسكندريه فى مصر , و اتوفت فى اتينا  فى اليونان .
ا خدت ليسانس اداب سنة 1964, أسست معهد للرقص الريتمى ( الإيقاعى )، اتلقبت بأشهر رقاصه باليه مصريه، هاجرت اليونان فى الستينات .

اتولدت نيللى كاثرين مظلوم كالفو فى الإسكندرية، مصر، لوالدين إيطاليين يونانيين اغنيا . كان والدها، صانع المجوهرات، إيطالى من نابولي، و كانت والدتها، اللى كانت عازفة بيانو ماهره، يونانية من آسيا الصغرى. كانو يمتلكون فندق فى الشارع المقابل لمسرح الحمرا. عانت مظلوم من شلل الساقين (شلل الأطفال) فى سن الثانية، وتمكنت من المشى مره تانيه بعد سنين من الرعاية من قبل طبيب الأطفال ومراته اللى كانت تعمل مدرسة رقص باليه. وللسبب ده  بقا الرقص شغفها

كانت رائده فى ده المجال، فكانت أول من طبق تراث مصر التقليدى من الرقصات الشعبية فى شكل فنى درامى. اشتهرت بحسها الفكاهي، و كانت معروفه فى مصر فى تلاتينات القرن العشرين كطفله معجزه، ومن اربعينات لستينات القرن العشرين لظهورها المتكرر فى الأفلام المصرية، وعروضها الفلكلورية على التلفزيون المصري، وفرقتها "فرقة نيللى مظلوم العربية للراقصات".

ظهرت فى شوية مناسبات قدام الملك فاروق، و فى نفس البرنامج مع ساميه جمال و ام كلثوم. فى سنة 1948 بقت نيللى مظلوم راقصة الباليه الرئيسية فى دار الأوبرا الملكية فى القاهرة (دار الأوبرا) ومن سنة 1959 لسنة 1964 كانت مصممة رقصات المسرح القومي، فرقة الكوميا. قدمت لعدة سنين عدد لا يحصى من العروض الفلكلورية فى المسارح المحلية و فى الكتير من البرامج التلفزيونية فى مصر.

أحبت نيللى مظلوم الرفاهيه فى الحياة، و كانت تستمتع بالحياة على أكمل وجه. فاتجوزت ست مرات. قابلت بزوجها الاولانى أ. روسوس فى سنة 1949، و خلفت منه ابن اسمه إيمانويل و بعد  سنتين  ابنه اسمها ماريانا.

توفت نيللى مظلوم فى 21 فبراير 2003 فى اثينا. كانت ابنتها ماريانا روسوس مظلوم (المعروفه كمان باسمها الفنى مرحبا) طالبتها الأولى اللى تلقت تعليمً مباشر ومستمر من والدتها من الطفولة وساعدتها دايما خلال ورش العمل.
 فيلموجرافيا 

 التلميذه (1961)
 اسماعيل ياسين فى جنينة الحيوانات (1957)
 ابن حميدو (1957)
 علمونى الحب (1957)
 النمرود (فيلم) (1956)
 كيلو 99 (1956)
 صوت من الماضى (1956)
 قصة حبى (1955)
 عروسة المولد (1954)
 ماكانش ع البال (1950)
 مغامرات خضره (1950)
 صاحبة الملاليم (1949)
 فاطمه وماريكا وراشيل (1949) .... راشيل
 الليل لنا (1949)
 حدوة الحصان (1949)
 رجل لا ينام (1948)
 عروسة البحر (1947)
 ابن عنتر (1947)
 صاحب بالين (1946)
 شهر زاد (1946)
 شهر العسل (فيلم) 1945

 لينكات برانيه 

تصنيف:رقاصات باليه مصريات
تصنيف:رقاصات مصريات
تصنيف:ممثلات مصريات
تصنيف:ممثلات اغراء
تصنيف:مصريين يونانيين
تصنيف:رقاصات يونانيات
تصنيف:ممثلات يونانيات
تصنيف:مصريين طليان
تصنيف:اسكندرانيه